ტენდერი

მსოფლიოში უდიდესი ჰუმანიტარული ქსელის, წითელი ჯვრისა და წითელი ნახევარმთვარის საერთაშორისო ფედერაციის წევრი - საქართველოს წითელი ჯვარი, უკვე 107 წელია ახორციელებს ჰუმანიტარულ საქმიანობას ქვეყანაში და ეხმარება გასაჭირში მყოფ ადამიანებს, როგორც მშვიდობიან პერიოდში ასევე საგანგებო სიტუაციებისა და პანდემიების დროს.

საქართველოს წითელი ჯვრის საზოგადოება ზრუნავს და ორიენტირებულია ადამიანთა ტანჯვის შემსუბუქებაზე და სიღარიბისაგან და მცდარი შეხედულებებისაგან თავისუფალი გარემოს შექმნის ხელშეწყობაზე. საქართველოს წითელი ჯვრის პრიორიტეტული მიმართულებებია კატასტროფების მართვა, ჯანდაცვა და სოციალური მომსახურება, მოხალისეობრივი და ახალგაზრდული აქტივობები და ორგანიზაციული განვითარება.

2023 წლის სექტემბრიდან, საქართველოს წითელი ჯვრის საზოგადოება წარმატებით ახორციელებს “პირისპირ” (F2F) პროექტს. „პირისპირ“ არის რესურსების მობილიზების ერთ-ერთი საშუალება და საქართველოს წითელი ჯვრის საზოგადოება არის პირველი ორგანიზაცია საქართველოში, რომელმაც დაიწყო აღნიშნული მეთოდოლოგიით რესურსების მობილიზება.

საქართველოს წითელი ჯვრის საზოგადოების „პირისპირ“ (F2F) პროექტი ჩამოყალიბდა წითელი ჯვრის და წითელი ნახევარმთვარის მოძრაობის მიერ სხვადასხვა ქვეყანაში მიღებული გამოცდილების მიხედვით. რესურსების მობილიზების აღნიშნული მეთოდი მოითხოვს უშუალო ურთიერთობას და კომუნიკაციას პოტენციურ ინდივიდუალურ დონორებთან და პირდაპირი გზაა დონორთან ურთიერთთანამშრომლობის შესაქმნელად, ნდობის გასამყარებლად და საზოგადოებაში ქველმოქმედების კულტურის ჩამოსაყალიბებლად.

პროექტის მიზანია საქართველოს წითელი ჯვრის საზოგადოებამ გრძელვადიანი და რეგულარული დონორები შეიძინოს,ისეთი აქტივობების და სერვისების მხარდასაჭერად როგორიცაა: შინმოვლა, სადაც 550-ზე მეტი ბენეფიციარი იღებს უფასო სერვისს, კატასტროფებზე მზადყოფნა და რეაგირება, სოციალური დღის ცენტრები, საერთაშორისო ჰუმანიტარული სამართლის გავრცელება, ადვოკატირება, სისხლის დონაციის შესახებ ცნობიერების ამაღლება, ორგანიზაციული განვითარება და სხვა.

სამუშაო აღწერილობა :

* გადახდის სისტემის ინტეგრაცია Salesforce-სთან;
* საბსქრიბშენის ტიპის გადახდის ციკლის შექმნა - დონორის რეგისტრაციიდან საბსქრიბშენის გაუქმებამდე
* თანხის დაბრუნების პროცესის დანერგვა;
* გადახდის მოთხოვნის შექმნა Salesforce-დან გადახდის სისტემაში;
* რეპორტინგისა და უკუკავშირის სისტემის ჩამოყალიბება;
* საბსქრიბშენში ცვლილებების შეტანის ფუნქციონალის გამართვა - თანხის ცვლილება, თანხის ჩამოჭრის თარიღის ცვლილება და ა.შ;
* დეშბორდის შექმნა;
* ყველა ვალუტისა და საბანკო ბარათის რეგისტრაციის უზრუნველყოფა;